“Dit gaan strenger wees in Pakistan. Hulle sal onmiddellik in kwarantyn geplaas word en hulle sal nie eens enige Pakistanse netboulers kan inkry nie, wat die rede is waarom hulle so ’n groot groep gevat het.
Al die onsekerheid rakende die speelkalender bring nog meer angs na ’n Covid-19-situasie wat reeds spanning veroorsaak, sê ’n Kaapse sportsielkundige, wat deur Saca as konsultant gebruik word. “Die onsekerheid raak ons almal – die onsekerheid om nie te weet wat die toekoms inhou nie,” sê die sielkundige, wat verkies om anoniem te bly.
Hy sê sielkundiges kyk vir sekere tekens wanneer hulle met spelers werk wat gespanne is oor die situasie.